“ยูโอบีฯ” มอง BANPU ปรับแผนเพิ่มทุน หนุนเงินสดปี 64-65 แตะ 8.5 พันลบ.-คาดดีล M&A เร็วขึ้น
"บล.ยูโอบี เคย์เฮียน" มอง BANPU ปรับแผนเพิ่มทุน หนุนเงินสดปี 64-65 แตะ 8.5 พันลบ. จากเดิม 6.3 พันลบ.-คาดเห็นการทำดีล M&A เร็วขึ้น
"บล.ยูโอบี เคย์เฮียน" มอง BANPU ปรับแผนเพิ่มทุน หนุนเงินสดปี 64-65 แตะ 8.5 พันลบ. จากเดิม 6.3 พันลบ.-คาดเห็นการทำดีล M&A เร็วขึ้น
21 ก.ค. 2564

บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน) หรือ บล.ยูโอบี เคย์เฮียน (ประเทศไทย) ระบุในบทวิเคราะห์ว่า มีมุมมองเป็นกลางต่อแผนการเพิ่มทุนของ BANPU โดยเปลี่ยนจากเพิ่มทุนในอัตราส่วน 4 หุ้นเดิม ต่อ 1 หุ้นเพิ่มทุน เป็น 3:1 และปรับจำนวน warrant ที่แจกฟรีของ BANPU-W4 และ BANPU-W5 เป็น 1,692 ล้านหน่วย จากเดิม 1,269 ล้านหน่วย และยกเลิกการออก BANPU-W6 ซึ่ง UOBKH ระบุว่าไดลูชั่นของจำนวนหุ้นจะยังคงเดิมที่ 10.149 ล้านหุ้น โดยคาดว่าราคาหุ้นหลังวัน XR/XW (16 ส.ค. 2564) จะปรับลงมาที่ 10.7 บาทต่อหุ้น จากเดิมคาดไว้ที่ 10.9 บาทต่อหุ้น
ทั้งนี้จากการที่จำนวนหุ้นเพิ่มทุนยังคงระดับเดิม ทำให้ UOBKH ยังมีมุมมองเป็นกลางต่อเรื่องนี้ อย่างไรก็ตาม ไดลูชั่นจาก RO ปีนี้จะอยู่ที่ราว 33.3% จากเดิม 25% และเงินสดที่จะได้รับในปี 2564-2565 จะเพิ่มขึ้นเป็น 8.5 พันล้านบาท จากเดิม 6.3 พันล้านบาท และในปี 2566 จะได้รับ 1.27 หมื่นล้านบาท จากเดิม 9.5 พันล้านบาท
อย่างไรก็ดี บล.ยูโอบี เคย์เฮียน เชื่อว่าการเพิ่มทุนนี้อาจทำให้ได้เห็นดีล M&amp;A ที่วางแผนไว้เร็วขึ้นกว่าที่คาด